অটিজম: দ্য মিউজিক্যাল

অটিজম: দ্য মিউজিক্যাল হলো একটি তথ্যচিত্র, যা রচনা ও পরিচালনা করেছেন ট্রিশিয়া রেগান। এই চলচ্চিত্রটি লস অ্যাঞ্জেলেস, ক্যালিফোর্নিয়ার পাঁচজন অটিস্টিক শিশুর জীবনের ছয় মাসের ঘটনা তুলে ধরে, যেখানে তারা একটি মৌলিক মঞ্চনাটক প্রযোজনার জন্য লেখে ও চর্চা করে। ২০০৭ সালের এপ্রিল মাসে নিউ ইয়র্ক সিটির ট্রাইবেকা ফিল্ম ফেস্টিভালে চলচ্চিত্রটির মুক্তি পায়  এবং ২০০৮ সালের মার্চ মাসে এটি এইচবিও-তে একটি বিশেষ অনুষ্ঠান হিসেবে সম্প্রচারিত হয়।

সারসংক্ষেপ
চলচ্চিত্রটি লস অ্যাঞ্জেলেস, ক্যালিফোর্নিয়ার পাঁচজন অটিস্টিক শিশু এবং তাদের পিতামাতার জীবনের ছয় মাসের ঘটনা তুলে ধরে, যেখানে তারা একটি মৌলিক মঞ্চনাটক প্রযোজনার জন্য লেখে ও চর্চা করে।Page, Janice. (November 17, 2007) দ্য বস্টন গ্লোব "Look at autism sings by playing it straight ". Section: LivingArts; Page 5C. চলচ্চিত্রে দেখানো শিশুদের মধ্যে এমন এক বা একাধিক দক্ষতা দেখা যায়, যা প্রকাশের জন্য এবং সেই দক্ষতাগুলি বিকাশের জন্য প্রয়োজনীয় প্রশিক্ষণ পেলে তারা পারদর্শী হতে পারে। এই চলচ্চিত্রে রোসান ক্যাটন এবং স্টিফেন স্টিলসের মতো কয়েকজন সুপরিচিত অভিনেত্রী অভিভাবক হিসেবে দেখা যায়। তারা এবং অন্যান্য পিতামাতারা তাদের বৈবাহিক সম্পর্কের টানাপোড়েন সামলানোর পাশাপাশি কখনও কখনও তাদের অটিস্টিক শিশুদের বিশেষ চাহিদাগুলো নিয়ে সংগ্রামরত অবস্থায় দেখা যায়।

প্রযোজনা
চলচ্চিত্রটির ধারণা প্রথমে ২০০৫ সালের জুলাই মাসে একটি সম্ভাব্য ৪৮ ঘন্টা চলচিত্র প্রকল্প হিসেবে উত্থাপিত হয়েছিল, কিন্তু তা বাস্তবায়িত হয়নি।Hair, Margaret. (July 22, 2005) Greensboro News & Record. Reel Fast: Films created in 48 Hours. Page D1. তবে, সেই একই বছর, সুপরিচিত অভিনয় প্রশিক্ষক এলাইন হল অটিস্টিক এবং অন্যান্য প্রতিবন্ধী শিশুদের জন্য একটি অলাভজনক উদ্যোগ, ক্যালিফোর্নিয়ার শেরম্যান ওকস-ভিত্তিক নাট্যদল দ্যা মিরাকল প্রজেক্ট প্রতিষ্ঠা করেন।Ricci, James. (December 31, 2007) লস অ্যাঞ্জেলেস টাইমস. New Approach Aids Autistic Children's Rite of Passage. ২০০৫ সালের শেষের দিকে, ট্রিশিয়া রেগান লস অ্যাঞ্জেলেসের ভিস্তা দেল মার চাইল্ড অ্যান্ড ফ্যামিলি সার্ভিসেসের বিনোদন কক্ষে ছয় মাসব্যাপী মহড়া পাশাপাশি চিত্র গ্রহণ প্রক্রিয়া শুরু করেন।Hart, Hugh. (March 23, 2008) দ্য নিউ ইয়র্ক টাইমস A Season of Song, Dance and Autism.  Section: AR; Page 20. বলা হয়ে থাকে যে, রেগান ৪০০ ঘন্টারও বেশি ফুটেজ সংগ্রহ করেছিলেন এবং তথ্যচিত্রটিকে পাঁচটি পরিপূরক পারিবারিক আখ্যানে বিভক্ত করেছিলেন। সম্পাদনার একদম শেষ পর্যায়ে চলচ্চিত্রটির  শিরোনাম নির্ধারণ করা হয়েছিল।Adalian, Josef. (March 19, 2007) Variety Reality firm stalks docs. Section: News; Page 1. ২০০৭ সালের মার্চ মাসে, রিয়েলিটি শো প্রযোজক বুনাইম/মারে প্রোডাকশনস চলচ্চিত্র জগতে তাদের ব্যবসা প্রসারিত করে এবং অটিজম: দ্য মিউজিক্যাল নির্মাণ করে। শুটিংয়ের শেষের দিকে ইন ইফেক্ট ফিল্মস বুনাইম/মারে প্রোডাকশনসের সাথে যৌথভাবে চলচ্চিত্রটি প্রযোজনা করার জন্য যুক্ত হয়।

পরিবেশনা
চলচ্চিত্রটি ২০০৭ সালের ১৮ই এপ্রিল রবার্ট ডি নিরোর ষষ্ঠ বার্ষিক ট্রাইবেকা ফিল্ম ফেস্টিভালে মুক্তি লাভের পর, ২০০৭ সালে এটি মার্কিন যুক্তরাষ্ট্রের কয়েকটি শহরে সীমিত সময়ের জন্য প্রেক্ষাগৃহে প্রদর্শিত হয়েছিল। বহু পুরস্কারের মধ্যে, চলচ্চিত্রটি ২০০৭ সালের জুন মাসে অনুষ্ঠিত ১০ম বার্ষিক নিউপোর্ট ইন্টারন্যাশনাল ফিল্ম ফেস্টিভালে সেরা তথ্যচিত্র হিসেবে পুরস্কার লাভ করে।Janusonis, Michael. (June 12, 2007) Providence Journal Bulletin. Winners of Newport International Film Festival named.  Section: Lifebeat; Page F1. চলচ্চিত্রটির সম্প্রচারস্বত্ব এইচবিও কিনে নেয় এবং ২০০৮ সালের ২৫শে মার্চ থেকে এর সম্প্রচার শুরু হয়।

চলচ্চিত্রটি ২০০৮ সালে ডকুরামা ফিল্মস কর্তৃক ডিভিডিতে মুক্তি পায়।

পুরস্কার
২০০৭ সালের ১৯শে নভেম্বর, অটিজম: দ্য মিউজিক্যাল চলচ্চিত্রটি একাডেমি অফ মোশন পিকচার আর্টস অ্যান্ড সায়েন্সেস কর্তৃক অস্কারের তথ্যচিত্র ফিচারের সংক্ষিপ্ত তালিকায় থাকা ১৫টি চলচ্চিত্রের একটি হিসেবে মনোনীত হয়। চলচ্চিত্রটি মার্কিন যুক্তরাষ্ট্রের ৭টি প্রধান চলচ্চিত্র উৎসবে পুরস্কার জিতেছে। এইচবিওতে টেলিভিশন সম্প্রচারের পর, এটি ২০০৮ সালে দুটি এমি অ্যাওয়ার্ড অর্জন করে—একটি নন-ফিকশন চলচিত্র সম্পাদনার জন্য এবং অন্যটি দুর্দান্ত তথ্যচিত্র অথবা নন-ফিকশন স্পেশাল বিভাগে প্রাইমটাইম এমি অ্যাওয়ার্ড।

সিক্যুয়ল
২০২০ সালের ২রা এপ্রিল ঘোষণা করা হয়েছিল যে, অটিজম: দ্য সিক্যুয়েল শিরোনামে তথ্যচিত্রটির একটি সিক্যুয়েল বা পরবর্তী পর্ব ২০২০ সালের ২৮শে এপ্রিল মুক্তি পাবে।

তথ্যসুত্র

আরও পড়তে পারেন
Hart, Hugh. (March 23, 2008) দ্য নিউ ইয়র্ক টাইমস *A Season of Song, Dance and Autism. Section: AR; Page 20.

বহিঃসংযোগ

বিষয়শ্রেণী:২০০৭-এর চলচ্চিত্র
বিষয়শ্রেণী:২০০৭-এর প্রামাণ্য চলচ্চিত্র
বিষয়শ্রেণী:মার্কিন প্রামাণ্য চলচ্চিত্র
বিষয়শ্রেণী:মার্কিন স্বাধীন চলচ্চিত্র
বিষয়শ্রেণী:মার্কিন সঙ্গীতধর্মী চলচ্চিত্র
বিষয়শ্রেণী:আত্মসংবৃতি সম্পর্কে চলচ্চিত্র
বিষয়শ্রেণী:প্রতিবন্ধিতা সম্পর্কে চলচ্চিত্র
বিষয়শ্রেণী:লস অ্যাঞ্জেলেসে ধারণকৃত চলচ্চিত্র
বিষয়শ্রেণী:২০০০-এর দশকের ইংরেজি ভাষার চলচ্চিত্র
বিষয়শ্রেণী:ইংরেজি ভাষার স্বাধীন চলচ্চিত্র
বিষয়শ্রেণী:ইংরেজি ভাষার প্রামাণ্য চলচ্চিত্র
বিষয়শ্রেণী:শিশু সম্পর্কিত চলচ্চিত্র